recursal/SuperWikiNEXT-32B huggingface dataset:
**גבריאל ביטאר** (בערבית: **غبريال بيطار**; נולד ב-23 באוגוסט 1998) הוא כדורגלן לבנוני-קנדי המשחק בעמדת הקשר בקבוצת ונקובר מליגת העל הקנדית.

קריירת מועדונים
---------------

ביטאר נולד באוטווה בירת קנדה למשפחה שהיגרה מביירות, לבנון. ביטאר התחיל לשחק כדורגל בגיל 4 בקבוצות כדורגל מקומיות בעירו. בהמשך הצטרף לאקדמית הכדורגל של אוטווה אינטרנשיונלס ולאחר מכן לאוטווה פיורי.

בשנת 2017 החל ללמוד באוניברסיטת קרלטון בעיר ושיחק בקבוצת הכדורגל של האוניברסיטה. בעונתו הראשונה בקבוצה כבש 16 שערים והיה מלך שערי הליגה. נוסף על כך נבחר לרוקי השנה. שיחק בקבוצה עד עונת 2021 ובכל עונה נכלל בנבחרי העונה.

בשנת 2018 נבחר במקום ראשון בדראפט הקנדי על ידי קבלרי. ב-24 באפריל 2019 חתם בקבוצה וב-16 במאי ערך את הופעת הבכורה שלו במועדון. באוגוסט 2019 חזר לאוניברסיטת קרלסטון.

בשנת 2020 חתם באוטווה סאות' יונייטד מליגת העל של קוויבק.

ב-4 ביולי 2021 חתם באל-אנצאר מליגת העל הלבנונית על מנת לעזור לה בגביע העלית הלבנוני. ב-12 ביולי ערך את הופעת הבכורה שלו בקבוצה במשחק נגד אחא אהלי עלי בה כבש צמד. למרות שהרשים בקבוצה, ביטאר החליט שלא לחתום בקבוצה בגלל המשבר הכלכלי בלבנון.

ב-28 במרץ 2022 חזר לקנדה וחתם באדמונטון. ב-27 ביוני הבקיע את שער הבכורה שלו בקבוצה בהפסד 3-1 לקבלרי, קבוצתו הקודמת.

בינואר 2023 חתם בוונקובר.

קריירה בינלאומית
----------------

בספטמבר 2015 הצטרף למחנה האימונים של נבחרת הנוער של קנדה.

בדצמבר 2022 זומן לסגל נבחרת לבנון לקראת משחק ידידות נגד איחוד האמירויות הערביות. ב-30 בדצמבר ערך את הופעת הבכורה שלו בנבחרת בהפסד 1-0 לאיחוד האמירויות.

נכלל בסגל נבחרת לבנון בטורניר גביע אסיה 2023.

תארים
-----

אישיים
* מלך שערי גביע העלית הלבנוני: 2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים =
==============

1. ↑  منتخب لبنان يعلن تشكيلته إلى كأس آسيا באתר הרשמי של התאחדות הכדורגל הלבנונית, 30 בדצמבר 2023 (בערבית)

| **נבחרת לבנון – גביע אסיה בכדורגל 2023** |
| --- |
| 1 ח'ליל • 
2 אל-הינדי • 
3 סברא • 
4 מנסור • 
5 נסאר • 
6 זין • 
7 מעתוק • 
8 סעד • 
9 אל-חלווי • 
10 חיידר • 
11 בוגיאל • 
12 א. מישל מלכי •
13 פ. מישל מלכי • 
14 דהיני •
15 איוב •
16 שור •
17 אל-חאג' •
18 א-זין •
19 לחוד •
20 טניש •
21 מטר •
22 ג'ראדי •
23 א-סבע •
24 ביטאר •
25 סרור •
26 שעיתו •
מאמן: רדולוביץ' | לבנוןלבנון |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גבריאל ביטאר"**.
**יצחק גליק** (1933 לערך - 5 במרץ 1981) היה רופא גינקולוג ישראלי. עוטר בעיטור המופת על פעולתו במלחמת ששת הימים.

ביוגרפיה
--------

יצחק גליק נולד בתל אביב. למד רפואה בז'נבה שבשווייץ. התמחה בגינקולוגיה ועבד כרופא בכיר בבית החולים ליולדות הקריה בתל אביב.

במלחמת ששת הימים היה גליק מוצב כרופא בחטיבה 8 המשוריינת, שלחמה לכיבוש מוצבי הגבול הסוריים הצפוניים ברמת הגולן. במהלך הקרבות ב-9 ביוני 1967 נפצע רופא גדוד הטנקים 129 וגליק החליפו. הוא טיפל בפצועים רבים כשתחנת האיסוף שלו מדלגת ממקום למקום תחת אש ארטילרית סורית והטרדה של חיילי אויב במוצבים שטרם טוהרו כליל. עם ערב הובא אליו חייל שכיס האשכים שלו נפגע מרסיסים ונקרע. גליק ביצע בו במקום ניתוח שחזור של כיס האשכים כדי לשמור על פוריותו של החייל.

סיפור פעולתו של גליק במלחמה סופר בספר חשופים בצריח מאת שבתי טבת.

על פעולתו במלחמה עוטר גליק בציון לשבח מאת אלוף פיקוד הצפון, שהומר בשנת 1973 לעיטור המופת.

יצחק גליק נפטר בשנת 1981, בגיל 47. נקבר בבית הקברות קריית שאול.

קישורים חיצוניים
----------------

* כתב העיטור של יצחק גליק, באתר הגבורה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007583157105171
* VIAF: 154147481265649240217
* WorldCat (עם VIAF): 154147481265649240217

 |
**טון קוֹפְּמן** (בהולנדית: **Ton Koopman**; נולד ב-2 באוקטובר 1944) הוא מנצח ונגן עוגב וצ'מבלו הולנדי.

ביוגרפיה
--------

קופמן, יליד זוולה, למד לימודים קלאסיים ולאחר מכן למד באמסטרדם נגינת עוגב (עם סימון יאנסן), צ'מבלו (עם גוסטב ליאונהארדט) ומוזיקולוגיה באוניברסיטת אמסטרדם. בשנת 1968 קיבל תואר ראשון במוזיקולוגיה. הוא התמחה במוזיקה קלאסית מתקופת הבארוק.

בשנת 1968 זכה בפרס הראשון לבאסו קונטינואו בפסטיבל למוזיקה עתיקה בברוז'. ב-1972 זכה ב"פרס ההצטיינות לנגינה בעוגב" וב-1974 היה להולנדי הראשון שזכה בפרס זה על נגינה בצ'מבלו.

ב-1979 ייסד את תזמורת הבארוק של אמסטרדם, וב-1992 צירף אליה גם את מקהלת הבארוק של אמסטרדם. הוא מתמקד בביצוע יצירות מתקופת הבארוק ובעיקר של יוהאן סבסטיאן באך. נחשב לדמות חשובה באסכולת הביצוע האותנטי.

בשנים 1994–2004 השלים את הפרויקט היומרני שלו - הקלטת כל הקנטטות של באך. על עבודתו זו זכה במגוון פרסים. בדומה לכך, הקליט את כל יצירותיו של דיטריך בוקסטהודה והוא משמש כנשיא "החברה הבינלאומית של דיטריך בוקסטהודה". בנוסף, הקליט את מתאוס פסיון, יוהנס פסיון, המיסה בסי מינור, אורטורית חג המולד, שחזור שלו ליצירה האבודה מרקוס פסיון ועוד יצירות רבות של באך, מוצרט, אנטוניו ויוואלדי וגאורג פרידריך הנדל.

קופמן הוא פרופסור בקונסרבטוריון המלכותי של האג, מלמד מוזיקולוגיה באוניברסיטת ליידן וחבר כבוד באקדמיה המלכותית למוזיקה בלונדון. ב-2003 קיבל תואר אביר במסדר האריה ההולנדי ובמספר מדליות אזרחיות אחרות בהן "מדליית באך" של העיר לייפציג ב-2006.

קישורים חיצוניים
----------------

ויקישיתוף מדיה וקבצים בנושא **טון קופמן** בוויקישיתוף
* 

* אתר האינטרנט הרשמי של טון קופמן

* טון קופמן, במסד הנתונים הקולנועיים IMDb (באנגלית)

* טון קופמן, באתר ספוטיפיי

* טון קופמן, באתר AllMusic (באנגלית)

* טון קופמן, באתר MusicBrainz (באנגלית)

* טון קופמן, באתר Discogs (באנגלית)
* טון קופמן, באתר Naxos

הערות שוליים
------------

1. ↑  Orgelcultuur op topniveau
2. ↑  Internationale Dieterich-Buxtehude-Gesellschaft
3. ↑  באתר המדליה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007422025305171
* BnF: cb138961027 (data)
* CiNii: DA07348712
* GND: 124173292
* ICCU: MILV155163
* ISNI: 0000 0001 1454 2079
* LCCN: n78018976
* MusicBrainz: 448da1b1-43a3-4239-b2c1-f7e46463439e
* NDL: 00854677
* NKC: xx0096372
* NLK: KAC201603474
* NTA: 072812958
* RKD: 454174
* SNAC: w6mw66c2
* SUDOC: 085648833
* Trove: 1274535
* VIAF: 105151838
* WorldCat: lccn-n78018976

 |
**פרסביאורניס** (שם מדעי: ***Presbyornis***) הוא סוג נכחד של עוף שהיה קרוב לאווזאים החיים. הוא התקיים באמריקה הצפונית של הפלאוקן והאאוקן שלפני 62 עד 55 מיליון שנה מזמננו.

סוג זה תואר ב-1926 ממאובנים שהתגלו ברחבי ארצות הברית בתצורות נהר גרין (אנ'), בהם התגלו שלדי עופות מים רבים וממצאים נוספים התגלו ביוטה בתצורה Colton Formation, בוירג'יניה בתצורה Aquia Formation ואף באנגליה בתצורה Bouldnor Formation. ישנם גם ממצאים נתונים במחלוקת שלו שהתגלו במונגוליה. הסוג מכיל 3 מינים, שהגדול שבהם *P. isoni*, היה גדול יותר מהברבורים המודרנים.

מאפיינים
--------

הפרסביאורניס הוא אחד מהראשונים של דמויי-התרנגול שהיו קרובים לאווזאים, בני הקבוצה Odontoanserae שהייתה קרובה מעט גם לפלאגאורניתיים. בתחילה סברו שהוא קשור לפלמינגואיים עקב מבנה הרגליים והצוואר הארוכים שלו. עם זאת מבנה הגולגולת והמקור דומים בהרבה לאלה של ברווזים מודרנים.

חלק מהחוקרים סברו שהסוג מייצג שלב מעבר בין האווזאים לחופמאים, אך כיום רואים בו חבר בקבוצה נכחדת של דמויי-אווזים הקרובים בעיקר לקמיקיים הדרום אמריקאים. על פי הממצאים שהתגלו ייתכן שהוא חי באגמים רדודים בהם הוא שחה ושיכשך בחיפוש מזון עם מקורו הרחב והשטוח, בעודו מסנן מזון של צמחים ובעלי חיים קטנים כמו הברווזים המצויים החיים.

קישורים חיצוניים
----------------

ויקישיתוף מדיה וקבצים בנושא **פרסביאורניס** בוויקישיתוף
* פרסביאורניס, באתר האנציקלופדיה של החיים (באנגלית)
* פרסביאורניס, באתר GBIF (באנגלית)

הערות שוליים
------------

1. ↑  Kurochkin et al. (2002)
**עיזאת מוחמד אל-רישק** (בערבית: **عزت الرشق**, תעתיק מדויק: **עזת אלרשק**. נולד ב-1960) הוא פוליטיקאי פלסטיני יליד חברון, חבר הלשכה המדינית של חמאס וראש המשרד ליחסים ערבים ואיסלאמיים של חמאס.

פעילות
------

בצעירותו הוא היה פעיל בתנועה האסלאמית הפלסטינית, והשתתף בהקמת גוש אל-חק האיסלאמי והליגה האסלאמית לסטודנטים פלסטיניים באוניברסיטת כווית.

בהמשך קודם ומונה לחבר המזכירות הכללית של ועידת המפלגות הערביות וחבר בחבר הנאמנים של קרן אלקודס הבינלאומית.

הוא מדור המייסדים של חמאס, וחבר הלשכה המדינית של חמאס מאז הקמתה והיה אחראי על התחום הפלסטיני במגזין החברה הכוויתית בין 1986–1991.

הוא היגר לכווית ב-1967 לאחר מלחמת ששת הימים, ונשאר שם עד פרוץ מלחמת המפרץ ב-1990, אז הוא עזב את כווית לירדן ונשאר שם עד לגירושו ב-1999.

הוא נעצר בירדן בקשר לתפקידו בחמאס בשנת 1996. הוא נעצר שוב בסוף 1999, כאשר גורש עם מספר מנהיגי חמאס, חאלד משעל, איברהים גוש וסמי ח'טר לבירת דוחה.

עיזאת התגורר בדוחה עד תחילת 2001, אז עזב לסוריה ושהה שם עד ינואר 2012, אז חזר לדוחה. הוא נטל על עצמו כמה תחומי אחריות מנהיגותיים בתנועה, ובראשן תיק התקשורת, ועמד בראש ועדת הבחירות העליונה של חמאס, שפיקחה על השתתפות התנועה בבחירות 2006.

חיים אישיים
-----------

עיזאת א-רישק נשוי, יש לו ארבעה ילדים, והוא בעל תואר ראשון במדעי המדינה מאוניברסיטת כווית (אנ').

קישורים חיצוניים
----------------

* Elad Benari, Hamas Official Calls for Third Intifada, Israel National News, ‏3 בינואר 2013
* TRTWorld, Hamas 'working to avoid escalation' with Israel, TRT World, ‏6 במרץ 2022
* עיזאת א-רישק, ברשת החברתית אקס (טוויטר)

הערות שוליים
------------

1. ↑  Tog חדשות ותוכן יהודי - חמאס: על אבו מאזן להתפטר, באתר www.tog.org.il
2. ↑  عزت الرشق (אורכב 11.07.2017 בארכיון Wayback Machine)
3. ↑  שמעון איפרגן, אמו של סעדון: הנקמה הגיעה מאוחר מדי, באתר nrg‏, 29 בינואר 2010
**עידו פורת** (נולד ב-30 באוקטובר 1995) הוא עיתונאי, שדרן רדיו, עורך מוזיקה ומרצה ישראלי. משדר בתחנת הרדיו גלגלצ.

ביוגרפיה
--------

פורת נולד וגדל בתל אביב. למד בבית הספר עירוני י״ד והוא בוגר תנועת הצופים בשבט צהלה. בעל תואר ראשון במשפטים ותואר שני בממשל, שניהם מהמרכז הבינתחומי הרצליה.

עם גיוסו לגלי צה"ל ב-2013, החל לשמש בתפקיד עורך מוזיקלי בגלגלצ. מאז 2014 חבר בישיבת הפלייליסט של גלגלצ.

ב־2015 החל לשדר בתחנה את המגזין האלטרנטיבי "שעות נוספות" ששודר בכל יום בין 22:00-00:00. בשנים 2016–2020 שידר וערך תוכנית יומית בין השעות 19:00-21:00. מאז ינואר 2020 מגיש את מגזין הפופ של התחנה, המשודר בימי חמישי בין השעות 21:00-23:00, בו הוא מארח אמנים המתראיינים באולפן ומבצעים הופעות חיות.

פורת הגיש עשרות שידורים מיוחדים בתחנה, ובהם מצעד העשור והמצעד הבינלאומי השנתי לשנת 2019. הגיש עם יעל אבקסיס את מצעד "מוזיקה מהמסך – השירים הגדולים מהסדרות ומהסרטים". אירח באולפן את הצמד פולו ופאן (אנ') לרגל הופעתם בארץ. סיקר מטעם התחנה הופעות ופסטיבלים, בין השאר את הופעתה של להקת מארון 5 באבו דאבי ב-2022.

לצד השידורים, פורת יוצר תוכן דיגיטלי לגלגלצ, ומגיש את הסדרה ״איך עשו את״ עליה זכה בפרס מפקד גלי צה״ל למצוינות בתחום הדיגיטל. הסדרה מספרת באופן בלתי מתווך, באמצעות שיחות סקייפ, את סיפורם של הלהיטים הגדולים בישראל. הסדרה זכתה למיליוני צפיות בפלטפורמות הדיגיטליות השונות.

הגיש את הפודקאסט של תוכנית הטלוויזיה ״חתונה ממבט ראשון״ יחד עם העיתונאית יובל פגי.

בנוסף, משמש כמרצה לרדיו בחוג לתקשורת במכללת ספיר.

חיים אישיים
-----------

פורת רווק ומתגורר בתל אביב.

קישורים חיצוניים
----------------

* עידו פורת, ברשת החברתית אקס (טוויטר)
* עידו פורת, באתר גלי צה"ל
יוזף שילינגר והריתמיקון (1932)
ה**ריתמיקון** (באנגלית: **Rhythmicon**), המוכר גם בשם **פוליריתמופון**, היה מכונת התופים האלקטרונית הראשונה ("מכונת קצב", בשמה המקורי).

פיתוח
-----

המלחין האוונגארדי ותאורטיקן המוזיקה האמריקאי הנרי קוול עבד בשנת 1930 בשיתוף פעולה עם הממציא הרוסי לב טרמין בתכנון ובנייה של הריתמיקון החדשני. קוול רצה ליצור כלי, שיוכל לנגן בו יצירות בעלות תבניות קצב מרובות, שאינן אפשריות לביצוע על מקלדת אקוסטית או על כלי הקשה בידי נגן יחיד. ההמצאה, אותה השלים טרמין בשנת 1931, יכולה להפיק עד שישה-עשר מקצבים שונים - מקצב בסיס מחזורי על גובה צליל יסודי נבחר, וחמישה-עשר מקצבים במהירות גדלה והולכת, שכל אחד מהם קשור לאחד מן הצלילים העולים של סדרת הצלילים העיליים של גובה הצליל היסודי. בדומה לסדרת הצלילים העיליים עצמה, המקצבים מתקדמים במהלך אריתמטי, כך שלכל פעמה יחידה של הבסיס, הצליל העילי הראשון (אם הוא מנוגן) מושמע פעמיים, הצליל העילי השני מושמע שלוש פעמים, וכן הלאה. בשימוש במקלדת של המתקן, אפשר להפיק כל אחד משישה-עשר המקצבים בנפרד או בכל צירוף שהוא. קליד נוסף, השבעה-עשר במספר, מאפשר סינקופה לפי בחירה. הכלי מפיק צליל דמוי-הקשה בשימוש במערכת, לפי הצעת קוול, הכרוכה בהעברת אור דרך חורים ערוכים במעגל בסדרה של דיסקיות "גלגלי שיניים", לפני שהוא מגיע אל קולטני אור חשמליים. זמן קצר לאחר מכן החליף לורנס האמונד את הטכנולוגיה האופטית-מכנית בטכנולוגיה מגנטית-מכנית, ויישם אותה באורגן ההאמונד הראשון בשנת 1935.

תצוגה
-----

קוול תכנן להציג את הריתמיקון באירופה. באוקטובר 1931, במכתב אל אייבס מברלין, אמר, "אני עוסק בהלחנה וסיימתי את הפרק השני של יצירתי לריתמיקון עם תזמורת, שניקולאס ישתמש בה בפריז בפברואר". המלחין צ'ארלס אייבס, ידידו הקרוב של קוול, פנה אל טרמין בבקשה לבנות דגם שני של הריתמיקון לשימוש קוול ועמיתו, המנצח ניקולס סלונימסקי.

הריתמיקון הוצג לראשונה באופן רשמי ב-19 בינואר 1932 על ידי קוול והמחנך המוזיקלי והתאורטיקאי יוזף שילינגר בבית הספר החדש למחקר חברתי בניו יורק. שילינגר הכיר את טרמין משנות העשרים המוקדמות והתעניין במשך כל חייו בטכנולוגיה ומוזיקה.

קישורים חיצוניים
----------------

ויקישיתוף מדיה וקבצים בנושא **ריתמיקון** בוויקישיתוף

הערות שוליים
------------

1. ↑  אלברט גלינסקי, *Theremin: ether music and espionage*. Urbana and Chicago: University of Illinois Press, 2000 p.136. ISBN 0-252-02582-2
2. ↑  online
3. ↑  ThereminVox.Com, *Lev Sergeivitch Termen: The Inventor of the Theremin*, p. 3. "המכשיר הזה, ששני דגמים שלו קיימים, האחד ברשותו של קוול ואת השני נתן סלונימסקי לשילינגר - עורר עניין רב בשנת 1932 במהלך קונצרט מוקדם בבית הספר החדש למחקר חברתי בניו יורק." שילינגר רכש בסופו של דבר מכונה מקורית. אלמנתו של שילינגר תרמה את המכשיר למכון הסמיתסוני בשנת 1966.
**שלולית החורף בשפיר** היא שלולית חורף השוכנת בתחומי המועצה האזורית שפיר, סמוך לקיבוץ עין צורים, בין קריית מלאכי לאשקלון. השלולית שוקמה על ידי גורמים מקומיים ובסיוע קרן קיימת לישראל, וכיום היא מתוחזקת על ידי המועצה האזורית שפיר. אפשר לזהות את המקום לפי עצי אקליפטוס גבוהים הנמצאים מסביב לשלולית. בשיא גודלה השלולית יוצרת אגם יחסית גדול (100X50 מ'), שעומקו הגיע בעבר לכ־2.5 מטרים. שלולית החורף נועדה לשמש מעין שמורת טבע, אתר לימודי לבית הספר היסודי ולחטיבת הביניים שפיר הסמוכים, ומקום בילוי בחיק הטבע לציבור הרחב. אדריכלית הנוף אילנה קליין תכננה את המקום בהתאם לכך.

היסטוריה
--------

בעבר הבריכה שימשה את חקלאי הכפר הערבי סוואפיר א-שארקיה להשקיית העדרים והגידולים החקלאיים של הכפר. ייתכן שהשם סוואפיר הגיע משמו הקדום של היישוב שפיר, שנזכר במקרא בספר מיכה: "עברי לכם יושבת שפיר... לא יצאה יושבת צאנן מספד בית האצל יקח מכם עמדתו" (מיכה א' 11).

ככל הנראה אנשי הכפר יצרו את הבריכה על ידי יצירת סכר, שאצר מאחוריו מים בחורף. לאחר מלחמת העצמאות חרב הכפר וגם הסכר נעלם. למרות זאת, השלולית העקשנית המשיכה להתמלא בחורף במי גשם והייתה פינת חמד, שנקראה בפי תושבי המקום "האגם". הניקוז הטבעי התבטל לאחר שממזרח לבריכה נבנו אתר קרווילות ותחנת הדלק, והשלולית התייבשה. ב־2006 פנו חברים מקיבוץ עין צורים ומורות לביולוגיה מבית הספר האזורי הסמוך לבריכה למועצה האזורית שפיר בבקשה לשקם את השלולית, והמועצה השיבה בחיוב. בשיתוף פעולה עם קרן קיימת לישראל שהעמידה את התקציב למשימה ועם משרד החקלאות ופיתוח הכפר החל השיקום של השלולית. מי שהוביל את התהליך היה מושקו רום, איש רשות נחל וניקוז שורק-לכיש ותושב מושב שפיר הסמוך. בינואר 2012 השלולית התחברה מחדש לאגן הניקוז שלה. השלולית מקבלת את מימיה מיובל של נחל לכיש. 10 ימים לאחר מכן ירדה כמות משמעותית של גשמים מה שהביא למילוי השלולית. מפלס המים שבה עבר את "הקו האדום העליון" שלה והעודפים זרמו לנחל לכיש הסמוך.

חי וצומח
--------

בחורף פוקדים את שלולית החורף עופות מים רבים ובהם אגמית, מגלן חום, סופית, אנפה אפורה ולבנית קטנה. עופות אלה מגיעים בשביל השלל רב של החרקים והיצורים הזעירים האחרים שחיים במים.

* 
* 
* 
*

קישורים חיצוניים
----------------

* שלולית החורף בשפיר, באתר קרן קיימת לישראל
* שלולית החורף בשפיר, באתר מועצה אזורית שפיר

הערות שוליים
------------

1. ↑  יעל לרנר, שלוליות נעלמות, באתר ישראל היום, 25 בינואר 2017, בדיקה אחרונה ב־26 בינואר 2022
אקצ'ה (פני המטבע), מימי הסולטאן מוראט השני, 1430–1431
**אקצ'ה** (בטורקית: **Akçe**; בטורקית עות'מאנית: **آقچه**) היה מטבע באימפריה העות'מאנית עשוי כסף. 
במשך תקופות ארוכות היה יחידת הכסף העיקרית באימפריה העות'מאנית.

שמותיו
------

שמו הטורקי של המטבע נגזר מהמילה ak (לבן), רמז לצבעה של המתכת. הוא נקרא בראשיתו akça, קרי "לבנבן", והוטבע לראשונה בעיר בורסה בשנת 1327, בידי אורהן הראשון; השם "לבן" או "לבנבן" בא משם מטבע ביזנטי מכסף הנקרא אף הוא "לבן", ביוונית "אספרון" או "אספרו" (**ασπρον**
או **ασπρο**). הוא הוטבע על ידי בית קומננוס בטרפזונט. על כן, במקורות העבריים נקרא גם "לבן".  

באירופה נקרא **אַסְפֵּר** על שם מטבע יווני (יוונית: **ασπρον**-**אספרון**), ובמקורות עבריים גם אשפר ואשביר. וכן, בצרפתית (aspre), באיטלקית "אספרו" (aspro) ובנסיכויות הרומניות - aspru.

הרכב המתכת והשווי
-----------------

בשנים הראשונות להטבעתו הייתה מתכת האקצ'ה בדרגת טוהר טורקית של 900 אָיָר (טורקית: ayar). אך בחלוף הזמן פחתה איכות המתכת עד דרגת טוהר של 465 אָיָר. לשם ציונה של דת האימפריה היו חקוקים על צדה האחד של המטבע השהאדה ושמם של ארבעת ח'ליפי האסלאם (הראשידון), ואילו בצדו השני (צד שמאל) הוטבע שמו של סולטאן התקופה (בתקופת בין המלכים נזכר על גבי המטבע גם שמו של טימור לנג, אך לימים הוסר ממנה.)  

תקופה ארוכה שלושה מטבעות אקצ'ה היו שווים לפארה אחד. 120 מטבעות אקצ'ה היו שווים למטבע אחד של קורוש. הקורוש היה יחידת החישוב (יחידת מטבע המשמשת כבסיס אחיד לחישוב מחירים) שמילאה את מקומו של האקצ'ה. בשנת 1870 הוחלף הקורוש בלירה. 

אף שבראשיתן לא צוין התאריך על גביהן, הרי שבימי הסולטאן באיזיט הראשון החלו להטביעו על גבי המטבעות.

בניית מסגד סולימאן באיסטנבול מומנה בכ-59 מיליון מטבעות אקצ'ה, בשנת 1550. סכום נכבד זה היה שווה באותה העת ל-700,000 דוקאטים (מטבע אירופי ונציאני) בזהב.

ראו גם
------

* מטבעות ארץ ישראל

קישורים חיצוניים
----------------

ויקישיתוף מדיה וקבצים בנושא **אקצ'ה** בוויקישיתוף
* לוצ'אנו רוקי - מחקרים בשפה העות'מאנית במאה ה-16, אוצר המלים של כתב היד של פיליפו ארג'נטי מפירנצה, הוצאת הראסוביץ, ויסבאדן 2007 (Luciano Rocchi – Ricerche sulla lingua osmanli del XVI secolo, Il corpus lessicale del manoscritto fiorentino di Filippo Argenti, Harrassowitz Verlag, Wiesbaden 2007 (באיטלקית))
* האתר הנומיסמטי TreasureRealm מטבעות באות a, הערך asper ‏ (גישה ב-11 בפברואר 2012)

הערות שוליים
------------

1. ↑  Lucian Rocchi, עמ' 26.
2. ↑  ראו: האתר treasure realm.
3. ↑  במקביל גם האבירים של יוחנן הקדוש מרודוס הנפיקו מטבע בשם אספרון.
4. ↑  בשיטה זו, כסף טהור נקוב בערך של 1000 אָיָר, כך ש־900 אייר מציינים סגסוגת של 90% כסף ו־10% נחושת, השקולים ל־21.6 קראט.
5. ↑  ראו למשל:באתרים.

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: akce

 |
גליל של מגבות נייר על מעמד עץ
**מגבת נייר** היא מגבת סופגת העשויה מנייר במקום בד. להבדיל ממגבות בד, מגבות הנייר נועדו לשימוש חד-פעמי. 

מגבות הנייר ארוזות בגליל או בערמה המאפשרת שליפה של מגבת בודדת בכל פעם.

שימושים
-------

שימוש במגבת נייר לספיגת השמן העודף לאחר טיגון
למגבות הנייר שימושים מגוונים בתחום הניקיון וההיגיינה מגבות נייר משמשות לייבוש ידיים, ניקוי חלונות, ניקוי אבק וניקוי נוזלים שנשפכו. 

בבישול מגבות הנייר משמשות לספיגת השמן העודף לאחר טיגון המזון. כמו כן, נעשה שימוש במגבות נייר לעטיפת כריכים המיועדים לאכילה במועד מאוחר יותר.

היסטוריה
--------

מתקני מגבות נייר חד פעמיות בשירותים ציבוריים מצמצמים את סכנת ההידבקות בהשוואה לשימוש במגבות בד רב פעמיות.
בשנת 1907 השיקה Scott Paper Company שבפילדלפיה טישו מנייר אשר יועד לסייע למנוע הידבקות בשפעת ממגבות בד בשירותים.

ראו גם
------

* מתקן לנייר ניגוב ידיים
* ממחטת נייר
* מפית
* נייר טואלט

קישורים חיצוניים
----------------

ויקישיתוף מדיה וקבצים בנושא **מגבת נייר** בוויקישיתוף

הערות שוליים
------------

1. ↑  "Learn about Scott® Community and Scott® Brand".
**קואליציית 14 במרץ** (בערבית: **تحالف 14 آذار**, בתעתיק: "תחאלוף 14 אד'אר" - נקראת על שם תאריך מהפכת הארזים) היא ברית בפרלמנט הלבנוני המורכבת ממספר מפלגות וחברי מפלגות הדוגלים בעצמאות וריבונות לבנון. ההתנגדות להשפעת סוריה בלבנון, עם אירועי מהפכת הארזים ויציאת סוריה מלבנון בשנת 2005, היוותה הבסיס להקמת הברית. רוב השותפים לה הם מוסלמים סונים ונוצרים ומיעוטם מוסלמים שיעים.

שמה של קואליציה זו נגזר מתאריך מהפכת הארזים, שבה צעדו למעלה ממיליון אזרחים לבנונים למרכז ביירות בתביעה לגרש את כוחותיה הצבאיים של סוריה משטח לבנון ב-14 במרץ 2005. זאת, בעקבות ההתנקשות בחייו של רפיק אל-חרירי, התנקשות שביצועה יוחס על ידי לבנון, צרפת ומרבית מדינות העולם לסוריה ולתומכיה בלבנון. הברית מונהגת על ידי זרם העתיד, הכוחות הלבנוניים ומפלגת הפלנגות הנוצריות. בחודשים מאי ויוני 2005 הפכה ברית זו לדומיננטית בפרלמנט הלבנוני. יריבתה הפוליטית היא קואליציית 8 במרץ בהנהגת חזבאללה, אמל והזרם הפטריוטי החופשי.

המפלגות החברות בקואליציה
------------------------

את הקואליציה מובילים זרם העתיד בהנהגת סעד אל-חרירי, הכוחות הלבנוניים בהנהגת סמיר ג'עג'ע ומפלגת הפלנגות בהנהגת אמין ג'ומאייל. מפלגות נוספות החברות בקואליציה הן: מפלגת החידוש הדמוקרטי בראשות נסיב לחוד, השמאל הדמוקרטי בהנהגת אליאס עטאללה, תנועת שחרור לבנון, החזית הלאומית הלבנונית בהנהגת קרלוס אדה, אחיינו של ריימונד אדה, המפלגה הלאומית הליברלית בהנהגת דורי שמעון, בנו של כמיל שמעון, מפלגת רמגבר הארמנית בהנהגת חאפוג קסרג'יאן ומפלגת החנצ'אג הסוציאל-דמוקרטית בהנהגת יגיא ג'רג'יאן.

מעבר למפלגות, קיימים גם ארגונים אזרחיים התומכים בקואליציה: קורנת שהוואן, אזרחים למען לבנון חופשית, המרכז לדמוקרטיה בלבנון והארגון הבינלאומי לתומכי הדמוקרטיה.

בחירות 2009
-----------

בבחירות לפרלמנט הלבנוני שנערכו ב-7 ביוני 2009 זכתה הקואליציה לרוב של 71 חברי פרלמנט מתוך 128, לפי החלוקה הבאה:

| מפלגה | מושבים בפרלמנט |
| --- | --- |
| זרם העתיד | 30 |
| המפלגה הסוציאליסטית הפרוגרסיבית | 10 |
| הכוחות הלבנוניים | 5 |
| מפלגת הפלנגות | 5 |
| אחרים | 19 |
| עצמאיים | 2 |

תוצאות אלו אמנם דומות לתוצאות הבחירות לפרלמנט בשנת 2005, אז זכתה הקואליציה ל-72 מושבים בפרלמנט, שהצטמצמו ל-68, בין היתר בעקבות התנקשויות בחברי הפרלמנט שאיישו אותם, אך נראה כי ניצחון זה היה ניצחון מוראלי על קואליציית 8 במרץ. חודשיים לאחר בחירות אלו, ב-2 באוגוסט 2009, הכריז וליד ג'ונבלאט כי עוזב יחד עם מפלגתו את הברית והופך לזרם מרכזי, בדומה לגישת נשיא לבנון, מישל סלימאן. בעוד ג'ונבלאט לא הצטרף לברית 8 במרץ באופן רשמי, עצם התבדלותו מגורמי ה-14 במרץ נתנה מהלומה קשה לניצחון הציר הפרו-מערבי בבחירות אלו. לאחר עזיבה זו של המפלגה הסוציאליסטית הפרוגרסיבית, נשחק ניצחון ה-14 במרץ בבחירות עוד, עם ההסכמה הסורית-סעודית בנובמבר 2009, אשר הובילה להקמת הממשלה. במסגרתה, סוכמה הקמת ממשלה אחדות במתווה בו 15 שרים יהיו מקואליציית ה-14 במרץ, 10 ממחנה ה-8 במרץ האופוזיציוני ו-5 אשר יבחרו על ידי נשיא לבנון מישל סלימאן. ההסכמה על הקמת ממשלה זו בחסות סוריה וסעודיה, סימלה את תחילתו של תהליך התקרבות בין מנהיגים מ-14 במרץ, ובעיקר זרם העתיד ובראשו ראש הממשלה סעד אל-חרירי, לסוריה תוך עזיבת המסורתיות אשר עמדו מאחורי הקמת המחנה, אשר אף כונה בעבר המחנה האנטי-סורי. תהליך זה הגיע לשיאו עם הגעתו של סעד אל-חרירי לפגישה עם נשיא סוריה בשאר אל-אסד ב-19 בדצמבר 2009, ולאחר מכן בריאיון לעיתון א-שרק אל-אווסט בו הכריז כי בניגוד לטענות העבר, סוריה אינה עומדת מאחורי רצח אביו, רפיק אל-חרירי.
**אמין פריד גואירי** (בצרפתית: **Amine Ferid Gouiri**; נולד ב-16 בפברואר 2000 בבורגואן-ז'לייה שבצרפת) הוא כדורגלן צרפתי-אלג'יראי המשחק בעמדת החלוץ בקבוצת סטאד רן מליגת העל הצרפתית ובנבחרת אלג'יריה.

קריירת מועדונים
---------------

### אולימפיק ליון

גואירי הגיע למחלקת הנוער של אולימפיק ליון מליגת העל הצרפתית בשנת 2013, ובשנת 2017 חתם על חוזה מקצועי ראשון במועדון. הוא שיחק בעיקר בקבוצת המילואים של המועדון. ב-19 בנובמבר 2017 ערך גואירי את הופעת הבכורה שלו בקבוצה הראשונה של המועדון, בתיקו 0-0 נגד מונפלייה במסגרת המחזור ה-13 בליגה לעונת 2017/2018. בסך הכל ערך גואירי שמונה הופעות ליגה במועדון, מבלי להבקיע שער.

### ניס

ב-1 ביולי 2020 חתם גואירי על חוזה לארבע עונות בניס מליגת העל הצרפתית. ב-23 באוגוסט ערך גואירי את הופעת הבכורה שלו במועדון, כשהבקיע צמד שערי בכורה בניצחון 2-1 על לאנס במסגרת המחזור הראשון בליגה לעונת 2020/2021. בעונתו הראשונה במועדון ערך גואירי 34 הופעות ליגה, בהן הבקיע 12 שערים.

קריירה בינלאומית
----------------

גואירי היה מלך השערים של טורניר אליפות אירופה עד גיל 17 שנערך בשנת 2017.

גואירי היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר.

ב-12 באוקטובר 2023 ערך גואירי את הופעת הבכורה שלו בנבחרת אלג'יריה, בניצחון 5-1 על נבחרת כף ורדה במשחק ידידות.

נכלל בסגל נבחרת אלג'יריה לטורניר גביע אפריקה לאומות 2023, אולם בהמשך נגרע מהסגל.

קישורים חיצוניים
----------------

ויקישיתוף מדיה וקבצים בנושא **אמין גואירי** בוויקישיתוף
* אמין גואירי, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  ACADÉMIE : COMME AMINE GOUIRI, MAXENCE CAQUERET SIGNE UN CONTRAT STAGIAIRE DE 3 ANS באתר הרשמי של אולימפיק ליון, 3 ביולי 2017 (בצרפתית)
**ארי מורה ויירה פילהו** (בפורטוגזית: **Ari Moura Vieira Filho**; נולד ב-31 ביולי 1996) הוא כדורגלן ברזילאי המשחק בעמדת הקשר במטאליסט 1925, בהשאלה מאתלטיקו מטרופוליטנו.

קריירה
------

מורה התחיל את הקריירה שלו בקבוצת הכדורגל וראנופוליס, ממנה הצטרף לסאו לואיס. ב-17 בפברואר 2019 הבקיע את שער הבכורה שלו בקריירה בניצחון 1–2 נגד אתלטיקו טובאראו.

ב-2018 חתם באתלטיקו מטרופוליטנו. באפריל 2019 הושאל לקונפיאנסה מהליגה השלישית בברזיל. בינואר 2020 הושאל לברזיל דה פלוטאס. ביוני 2020 הושאל בשנית לקונפיאנסה מהליגה השנייה בברזיל. בפברואר 2021 הושאל לפאיסנדרו.

ב-21 ביוני 2021 הושאל לבני סכנין מליגת העל. ב-3 באוגוסט ערך את הופעת הבכורה שלו, בקבוצה בהפסד 2–3 להפועל חיפה במסגרת גביע הטוטו.

ב-14 ביוני 2022 הושאל לסקציה נס ציונה. את שער הבכורה שלו כבש ב-22 באוקטובר, כשנכנס כמחליף בניצחון 0–1 על הפועל חיפה.

ב-14 ביולי 2023 הושאל למטאליסט 1925 מליגת העל האוקראינית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  יגאל גולדשטיין, ‏פרסום ראשון: שחקן כנף מברזיל חתם בסכנין, באתר ערוץ הספורט, 21 ביוני 2021
2. ↑  תומר חבז, ‏נס ציונה הודיעה על צירופם של מורה ואמורווה, באתר ONE‏, 14 ביוני 2022
3. ↑  Hapoel Haifa vs. Sektzia Nes Tziona 0 - 1, *Soccerway*
**ריד אנדרסון** (באנגלית: **Reid Anderson**; נולד ב-15 באוקטובר 1970) הוא בסיסט ומלחין ג'אז אמריקני.

ריד אנדרסון מוכר בעיקר בזכות עבודתו עם ה"בד פלאס", יחד עם הפסנתרן איתן אייברסון והמתופף דייב קינג. בשנת 1998, הרביעייה של אנדרסון (שכללה את אייברסון, הסקסופוניסט מארק טרנר והמתופף חורחה רוסי) הוציאה לאור את האלבום "Dirty Show Tunes" בחברת התקליטים FSNT. אלבום שני, "Abolish Bad Architecture", יצא שנה לאחר מכן כשאת רוסי מחליף המתופף ג'ף באלארד.

בשנת 2000, אנדרסון החליף לפורמט של חמישייה שכללה את אנדרו ד'אנג'לו (סקסופון אלט), ביל מקהנרי (סקסופון טנור), בן מונדר (גיטרה) ומרלון ברואדן (תופים). החמישייה הקליטה את "The Vastness of Space", בו הדגש הוא על הלחנים (עם השפעה עמוקה של פופ ורוק) ועל אלתורים קולקטיביים. האלבום נתן כיוון כללי אליו אנדרסון הלך עם ה"בד פלאס" יותר מאוחר, בו קיימת אסתטיקה מאוד מסוימת תוך כדי עירוב סגנונות מוזיקליים.

המוזיקאים ב"בד פלאס" ניגנו יחדיו מאז 1990. בשנת 2001 יצא אלבומם הראשון (כמו כן, בחברת התקליטים FSNT), אך הם נהיו ידועים לציבור הרחב רק משנת 2003, כשחברת קולומביה שחררה את "These Are the Vistas". אלבומים שיצאו לאחר מכן: "Give" משנת 2004, הופעה חיה בטוקיו משנת 2005, ו"Suspicious Activity?" שיצא לקראת סוף 2005.

קישורים חיצוניים
----------------

ויקישיתוף מדיה וקבצים בנושא **ריד אנדרסון** בוויקישיתוף

* ריד אנדרסון, באתר MusicBrainz (באנגלית)
* ריד אנדרסון, באתר Discogs (באנגלית)
* ריד אנדרסון, באתר Songkick (באנגלית)
* ריאיון עם ריד אנדרסון
* ריד אנדרסון בהופעה חיה ב"סי-נוט"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007411815905171
* BnF: cb141498185 (data)
* GND: 13504555X
* ISNI: 0000 0003 7265 2094
* LCCN: no2001081456
* MusicBrainz: 9c2b04fd-0ba6-4fe1-88a1-988104a45b9f
* SNAC: w60t2303
* SUDOC: 078616743
* VIAF: 64214772
* WorldCat: lccn-no2001081456

 |
**מידאזולאם** (**Midazolam**, מוכרת גם בשם **דורמיקום**) היא תרופת הרגעה ממשפחה הבנזודיאזפינים. התרופה משמשת להרדמה, הרגעה פרוצדורלית (אנ'), בעיות שינה, ותסיסה קשה. ניתן לתת את התרופה דרך הפה, בהזרקה לשריר, בריסוס לתוך האף, או ברירית הלחי. כאשר היא ניתנת דרך הווריד, היא מתחילה להשפיע בדרך כלל תוך חמש דקות, וכאשר היא מוזרקת לשריר - כחמש עשרה דקות. השפעתה נמשכת בין שעה לשש שעות. התרופה משמשת במדינות מסוימות בארצות הברית לצורך סדציה במהלך הוצאות להורג.

התוויות נגד
-----------

התרופה אסורה לנשים בהריון בעיקר בשליש השלישי. התרופה אסורה בהנקה. בגיל מבוגר גובר הסיכון להופעתן של תופעות לוואי וזאת בגלל פינוי וסילוק איטיים של התרופה מהגוף.

אין לטפל במידאזולאם בחולים המכורים לסמים או אלכוהול. אותו איסור חל על חולים עם הפרעות פסיכיאטריות נלוות. אין לתת מידאזולאם לחולים עם רגישות לתרופות בנזודיאזפיניות, לסובלים מפגיעות ראש, מלחץ דם נמוך ומגלאוקומה צרת זווית.

תופעות לוואי
------------

תופעת לוואי נפוצה היא אובדן זיכרון. התרופה עלולה לגרום לדיכאון ולתופעות פרדוקסליות המתבטאות בהתנהגות תוקפנית או החרפה של התכווצויות בעיקר אצל ילדים ומבוגרים מעל גיל 65. כמו כן, התרופה יכולה לגרום לדיכוי נשימה משמעותי, בעיקר במינון יתר של התרופה.

פרמקוקינטיקה
------------

מידאזולאם הוא בנזודיאזפין בעל פעילות קצרת טווח במבוגרים עם מחצית חיים של 1–4 שעות; עם זאת, בקשישים, כמו גם ילדים ובני נוער צעירים, מחצית החיים ארוכים יותר. מידאזולאם, כמו שאר התרופות ממשפחת הבנזודאזפינים, עובדת על מערכת העצבים המרכזית, ובעיקר על קולטנים של הנוירוטרנסמיטור הנפוץ GABA. השפעה על הקולטנים הללו היא האחראית להשפעה המרגיעה של התרופות.

קישורים חיצוניים
----------------

ויקישיתוף מדיה וקבצים בנושא **מידאזולאם** בוויקישיתוף
* מידאזולאם באתר פסיכיאטריה

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph730289

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
שמן נרולי בבקבוק זכוכית שקוף
שמן **נרולי** הוא שמן אתרי, המופק מפריחת עץ החושחש. הריח שלו מתוק, דבש ומתכתי משהו עם פנים ירוקות וחריפות[דרושה הבהרה]. פריחת התפוז מופקת[דרושה הבהרה] גם היא מאותה פריחה ושתי התמציות משמשות באופן נרחב לבישום. ניתן לתאר את פריחת התפוז כריח מתוק, חם ופרחוני יותר מנרולי. ההבדל בין אופן הריח[דרושה הבהרה] של נרולי לפריחת התפוז ומדוע מכנים אותם בשמות שונים, הוא תוצאה של תהליך המיצוי המשמש להשגת השמן מהפריחה. נרולי מופק על ידי זיקוק קיטור ופריחת תפוז מופקת באמצעות תהליך enfleurage (טכניקת ייצור שכללה טבילת חומרי גלם בחומר שומני לספיגת הריחות. היו שני סוגים שונים של enfleurage: enfleurage חם וקר. טכניקה זו הייתה בשימוש נרחב בעבר אך כיום היא נזנחה במידה רבה)

הפקה
----

הפריחה נאספת, בדרך כלל ביד, בסוף אפריל עד תחילת מאי וצריך 1,000 ק"ג פרחים כדי להפיק ליטר אחד של השמן, לכן מחירו גבוה מאוד. השמן מופק באמצעות זיקוק אדים. תוניסיה היא היצרנית הגדולה ביותר של שמן נרולי ואחריה מרוקו.

היסטוריה
--------

זן העץ ככל הנראה התגלה במאה ה-10. בסוף המאה ה-17 אן מארי אורסיני, הדוכסית מברצ'יאנו ונסיכת נרולה שבאיטליה, הציגה את תמצית עץ החושחש כניחוח אופנתי על ידי שימוש בו לבישום כפפותיה ואמבטיה. מאז נעשה שימוש במונח "נרולי" לתיאור מהות זו. לנרולי ניחוח חריף מרענן ומובחן עם תווים מתוקים ופרחוניים.

שימוש
-----

זהו אחד השמנים הפרחוניים הנפוצים ביותר בבישום. כמו כל השמנים האתרים, נרולי גורם לרגישות והוא אלרגן ידוע בגלל התכולה הגבוהה של טרפנים ארומטיים כמו לינלול, לימונן, פרנסול, גרניול וציטראל. הוא משתלב היטב עם כל שמן הדרים, מוחלטים פרחוניים שונים ורוב הרכיבים הסינתטיים הקיימים בשוק. שמן נרולי הוא אלמנט קלאסי בעיצוב ניחוחות ואחד הנפוצים בתעשייה.

יש לו גם שימוש מוגבל בטעמים. על פי הדיווחים, שמן נרולי הוא אחד המרכיבים במתכון הסודי השמור היטב למשקה קוקה-קולה. זהו מרכיב טעם של מתכוני קולה עם קוד פתוח, אם כי יש גרסאות הרואות אותו כאופציונלי, בשל העלות הגבוהה.

הערות שוליים
------------

1. ↑  Neroli essential oil Tunisia natural, bigarade, 8016-38-4,  (באנגלית)
2. ↑  שמן נרולי, באתר www.biogaya.co.il
3. ↑  N12, ‏נחשף המתכון הסודי של קוקה קולה, באתר ‏מאקו‏, 15 בפברואר 2011
4. ↑  סוכנויות הידיעות, נחשף המתכון הסודי של קוקה קולה, באתר כלכליסט, 15 בפברואר 2011
**נטליזומאב** (Natalizumab) היא טיפול לטרשת נפוצה מסוג התקפי-הפוגתי, המונעת את כניסת תאי מערכת החיסון אל המוח ובכך מגינה עליו מפני הרס עצמי. זהו נוגדן המהונדס חלקו מנוגדן אדם וחלקו האחר מנוגדן עכברי. התרופה נמכרת בישראל בשם המסחרי **טיסברי** (Tysabri).

בטרשת נפוצה, תאי ה-T עוברים מן הפריפריה דרך מחסום דם-מוח, השולט על העברה של חומרים מהדם למוח, ותוקפים את המיאלין. הנטליזומאב נקשרת לתאי המערכת החיסונית (תאי T ותאי B) ומונעת את כניסתם למוח דרך מחסום דם-מוח. כתוצאה מהטיפול ישנה ירידה בתדירות התלקחויות הסימפטומים של המחלה.

אופן הפעולה של נטליזומאב
------------------------

נטליזומאב נקשרת למולקולות הדבקה על תאי הדם הלבנים. מולקולות ההדבקה נקראות Alfa 4 Integrin. על ידי קשירת הנטליזומאב למולקולות ההדבקה הנמצאות על תאי הדם הלבנים, נמנעת חדירתם של תאי הדם הלבנים ממערכת הדם אל המוח.

בנוסף נקשרת הנטליזומאב גם למולקולות הדבקה הנקראות VCAM, הנמצאות על תאים אנדותליאלים דלקתיים בעורקים, בוורידים ובנימים. על ידי כך נמנעת כניסתם של תאי הדם הלבנים למוח.

ממצאים
------

במחקר רב-מרכזי וכפול-סמיות שבדק את יעילותה של נטליזומאב לעומת פלצבו ב-942 חולים הלוקים בטרשת נפוצה מסוג התקפי-הפוגתי נמצא כי מינון של 300 מ"ג נטליזומאב שניתן כל 4 שבועות בעירוי, למשך 116 שבועות המחקר, הפחית באופן מובהק את תדירות ההתקפים השנתית ב-68% (P<0.001). כמו כן נצפתה ירידה של 54% בהתקדמות הנכות הקבועה של החולים (P<0.001). בדיקות MRI שנערכו לחולים בתום שנתיים הראו ירידה של 92% בנגעים מואדרי גדוליניום (Gd+) המעידים על תהליך דלקתי פעיל חדש (P<0.001). שיפור מובהק נמצא גם במצב הקוגניטיבי של החולים (PASAT3 test), וירידה מובהקת באטרופיה של המוח יחסית לפלסבו (P=0.005)

אופן השימוש
-----------

נטליזומאב ניתנת בעירוי תוך-ורידי האורך כשעה אחת לארבעה שבועות

תופעות לוואי
------------

תופעות לוואי בשכיחות נמוכה הן זיהומים, כולל דלקת ריאות, רגישויות כגון פריחה, חום, תת-לחץ דם, כאבים בחזה ודיכאון. תופעות לוואי נפוצות יותר הן זיהומים בדרכי השתן, במערכת הנשימה, במערכת העיכול, כאבי ראש, דיכאון, כאבי פרקים והפרעות בווסת. תופעת לוואי נוספת היא חולי מוח מתקדם רב-מוקדי, מחלה נדירה ולרוב גם קטלנית אשר נגרמת מנגיף ה-JC virus על רקע הפגיעה החיסונית הכרוכה בטיפול בנטליזומאב. הסיכון היחסי ללקות בחולי מוח מתקדם רב-מוקדי מוערך בפי 1.35 לאחר טיפול של שנה בנטליזומאב.

קישורים חיצוניים
----------------

*

הערות שוליים
------------

1. ↑  Pietropaolo V, Prezioso C, Bagnato F, Antonelli G, John Cunningham virus: an overview on biology and disease of the etiological agent of the progressive multifocal leukoencephalopathy. New Microbiol. 2018 Jul;41(3):179-186.
**מנהלת הטרנספורמציה הדיגיטלית** היא יחידה באגף התקשוב וההגנה בסב"ר, שתפקידה להוות רגולטור בתחום הדיגיטציה בצה"ל.

רקע
---

ההחלטה על הקמת מנהלת הטרנספורמציה הדיגיטלית היא אחת ההחלטות המרכזיות בתוכנית הרב-שנתית תנופה.

ב-7 בנובמבר 2019 החלה מנהלת הטרנספורמציה הדיגיטלית לפעול באופן רשמי, אם כי פעלה גם לפני כן.

מפקדי מנהלת הטרנספורמציה הדיגיטלית
----------------------------------

בראש מנהלת הטרנספורמציה הדיגיטלית עומד קצין בדרגת תת-אלוף.

מדובר במינוי לתפקיד CDO) Chief Digital Officer) צה"לי המהווה סמכות, אחריות ומשאבים להובלת השתנות דיגיטלית בצה"ל.

### רשימת מפקדי מנהלת הטרנספורמציה הדיגיטלית

| שם | תקופת כהונה |
| --- | --- |
|  | עומר דגן | 2017–2019 |
|  | זיו אבטליון | 2019–2021 |
|  | אביעד דגן | 30 בספטמבר 2021 – |

קישורים חיצוניים
----------------

ויקישיתוף מדיה וקבצים בנושא **מנהלת הטרנספורמציה הדיגיטלית** בוויקישיתוף

הערות שוליים
------------

1. ↑  טקס החלפת ראש מנהלת הטרנספורמציה הדיגיטלית, באתר צה"ל, ‏7 בנובמבר 2019
2. 1 2  אור הלר, מנהלת הטרנספורמציה הדיגיטלית של צה"ל יצאה לדרך, באתר ישראל דיפנס, ‏7 בנובמבר 2019
האביר על הסוס הלבן פוגש את סינדרלה, מתוך ספר משנת 1912
**האביר על הסוס הלבן** (באנגלית: **Prince Charming** ולעיתים גם **White horse rider**) הוא ארכיטיפ לדמות שנפוצה בסיפורי מעשיות. דמות זו מיוחסת לרוב לנסיך בעל ייחוס, יפה מראה ואמיץ לב, המגיע על מנת להציל עלמה במצוקה. לרוב הוא גם נישא לעלמה כדי לשחרר אותה מכישוף רע, חיי מצוקה וכדומה. שם זה ניתן לגיבורים במספר מעשיות מסורתיות בפולקלור, כגון: שלגיה, היפהפייה הנרדמת, סינדרלה ועוד.

דמות זו בדרך כלל נאה ורומנטית, דוגמה לגבורה, ולעיתים רחוקות מאופיינת עמוקות. במעשיות שונות, דמות זו היא בעיקרה גמול לעלמה.

בנוסף, משמש המושג בהשאלה בחיי היומיום כאידיאל גברי שלא קיים במציאות.

היסטוריה
--------

במאה ה-18, מאדאם ד'אולנויי כתבה מעשייה בה הגיבור נקרא "The Charming King" (המלך המקסים). כשאנדרו לנג כתב לראשונה את אחת ממעשיותיו, הוא קרא לגיבור "Charming" (מקסים), בסיפורו הבא קרא לגיבור "King Charming" (המלך המקסים). על אף שאף אחד מאלה לא היה נסיך והראשון אף לא היה בן מלוכה, היה זה ככל הנראה השימוש הראשוני בכינוי "Charming".

ברומן "תמונתו של דוריאן גריי" משנת 1890, התייחס אוסקר ויילד באופן אירוני לכינוי "Prince Charming". בעיניה של שחקנית צעירה, הדמות הראשית דוריאן עשוי להיות "האביר על הסוס הלבן" בעבורה, אך הוא עוזב אותה ובייאושה היא שולחת יד בנפשה. ייתכן שהיה זה השימוש הראשון בכינוי "Prince Charming" במדויק.

בסרט האנימציה "שלגיה ושבעת הגמדים" של חברת וולט דיסני, שלגיה מתארת בפני הגמדים את הנסיך כמקסים (Charming), אך הוא לא מתואר בסרט בכינוי המדויק "Prince Charming". בסדרת הטלוויזיה שלגיה במאה העשרים נקראים שלגיה ובעלה אריק בשם "משפחת צ'ארמינג". בסדרת הטלוויזיה "עד עצם היום הזה" שכל הדמויות מהאגדות עוברות לעולמנו נקרא בעלה של שלגיה "Charming" (הנסיך מקסים בעברית).

שימושים אחרים במושג
-------------------

במושג נעשה שימוש במקומות שונים כדמות קומית וכדמות לא קומית:

* הלהקה אדם והנמלים השתמשה במושג זה כשם לשיר ושם לאלבום.
* בסרטי שרק מופיע "הנסיך מקסים" (Prince Charming) כדמות קומית של נבל, שאמו הפיה הסנדקית לוחצת עליו להתחתן עם הנסיכה פיונה, על אף שזאת אוהבת את שרק.
* על עלמה בררנית הפוסלת מחזרים וממתינה ל"אחד והיחיד" נאמר שהיא "מחכה לאביר על הסוס הלבן" בלשון ביקורתית כמחכה לדבר שאין סיכוי שיתממש במציאות ועליה להתפכח לפני שיהיה מאוחר מדי.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **האביר על הסוס הלבן** |
| ויקישיתוף תמונות ומדיה בוויקישיתוף: **האביר על הסוס הלבן** |
**ראלף שולץ** (בגרמנית: **Ralph Schulz**; נולד ב-28 בינואר 1973) הוא דוגמן גרמני.

ביוגרפיה
--------

שולץ נולד בבאדן-וירטמברג, לאחר התיכון הוא סיים תואר בעיצוב גרפי באוניברסיטת מנהיים למדע שימושי (Mannheim University of Applied Sciences), לאחר מכן הוא עבד שלוש שנים כמנהל אמנותי ומעצב אתרים בחברת אינטרנט בציריך.

הוא זכה בתחרות דוגמנות שאורגנה על ידי המגזין "Fit for Fun" ולאחר מכן התחיל לעבוד כדוגמן וחתם על חוזה דוגמנות עם סוכנות שווייצרית.

ב-2003 הוכתר כמיסטר גרמניה, אחרי כן הוא דגמן לחברות הוגו בוס ודיזל.

בשנת 2004 התמודד בגרסה הגרמנית של תוכנית המציאות "הרווקה", הוא נחשב כאחד המועמדים האהודים בתוכנית אך לבסוף לא עלה לגמר.

ב-2005 לקח חלק בפרק בתוכנית "Die Cleversten – Der große Drei-Länder-Check" ביחד עם מיסטר שווייץ רוברט איסמאילוביץ' ומיסטר אוסטריה דייוויד קוניגשופר, במסגרת התוכנית הוא הציג את כישרונו בפלירטוטים.

כיום הוא משמש כבעלים של חברת פרסום.

קישורים חיצוניים
----------------

* Deutschlands schönster Mann heißt Schulz, Ralph Schulz, stern.de (בגרמנית)
* DER SPIEGEL, Mister Germany: Web-Designer mit Luxuskörper - DER SPIEGEL - Panorama, www.spiegel.de (בגרמנית)
* DER SPIEGEL, Mister Germany: Web-Designer mit Luxuskörper - DER SPIEGEL - Panorama, www.spiegel.de (בגרמנית)
* Ralph Schulz ist Mister Germany 2003, www.nonstopnews.de
* Ralph Schulz ist schönster Mann Deutschlands, ‏2003-09-15 (בגרמנית)

הערות שוליים
------------

1. ↑  Design in Waldshut-Tiengen - blueforest® Design. Medien, blueforest.design (בגרמנית)
**האיש שבקיר** הוא שיר מאת יהודה פרדיס שהלחין מאיר הרניק ונודע בביצועו של שמשון בר-נוי.

בשנת 1955 ערך יהודה פרדיס תסכיתים של מדע בדיוני ב"קול ישראל". את השיר "האיש שבקיר" כתב בהשראת סיפור צרפתי קצר "חוצה הקירות" (Le Passe-muraille) מאת הסופר הצרפתי מרסל איימה, שעובד לתסכית ב"קול ישראל". גיבור הסיפור, פקיד רישום ממושקף בעשור החמישי לחייו שגילה ערב אחד שהוא מסוגל לעבור דרך קירות הבתים. הוא ניצל את המצב לטובתו - למעשי שוד ולפרשיית אהבים, עד שיום אחד נשאר תקוע בתוך קיר. פרדיס כתב את השיר בשתי דקות וזימן את חבר הילדות שלו מאיר הרניק להלחנת הפזמון. במהרה זכה השיר לפופולריות בביצועו של שמשון בר-נוי.

פרדיס פרסם את השיר כשהוא מסתתר מאחורי שם עט (אילנה טל - שמות גיסתו ואחייניתו). זהו שיר מחאה כנגד "שלטון החושך" הבן-גוריוני של ראשית ואמצע שנות ה-50, כאשר ראשי מנגנוני הביטחון עשו כרצונם בהיעדר פיקוח.

אלבום הבכורה של ברי סחרוף, "הכל או כלום" (1991), כולל גרסת כיסוי לשיר. ביצועים נוספים לשיר הם של אורלי זילברשץ בנאי באלבום "הקברט של מירנדה", ושל מרסדס בנד במיזם "צו השעה" בשנת 2020.

ב-1981 פרסם אריה קרישק רומן פוליטי בשם זה, בהשראת פרשת התאבדות השר אברהם עופר. ב-2018 יצא סרט "האיש שבקיר" בבימויו של יבגני רומן. בסרט מושמע שירו של יהודה פרדיס והעלילה מבוססת על השיר.

קישורים חיצוניים
----------------

* מילות השיר "האיש שבקיר", באתר שירונט
* מי היה האיש שבקיר?, באתר "אאוריקה!"
* ניתוח השיר 'האיש שבקיר', באתר "תרבות•il"

הערות שוליים
------------

1. ↑  ניר יבלונקה, מי מכיר את האיש שבקיר? חוצה הקירות מאת מרסל אמה, באתר פריז וצרפת דרך העדשה, ‏25 באוקטובר 2021
2. ↑   שמשון בר נוי - מי מכיר את האיש שבקיר, סרטון בערוץ "OldIsraeliSongs משירי ארץ ישראל הישנה והטובה", באתר יוטיוב (אורך: 03:02)
3. ↑  האיש שבקיר, באתר הספריה הלאומית (ארכיון)
4. ↑  אלי אלון, מת העיתונאי והסופר יהודה פרדיס, באתר News1 מחלקה ראשונה, ‏30 באפריל 2023 (ארכיון)
5. ↑   ברי סחרוף - האיש שבקיר, סרטון בערוץ "ברי סחרוף", באתר יוטיוב (אורך: 03:13)
6. ↑   מרסדס בנד - האיש שבקיר, סרטון בערוץ "צו השעה", באתר יוטיוב (אורך: 03:23)
**היינריך אולק** (בגרמנית: **Heinrich Holk**; ‏18 באפריל 1599 –ֻ 9 בספטמבר 1633) היה גנרל דני-גרמני שלקח חלק פעיל במלחמת שלושים השנים, תחילה בצד הפרוטסטנטי בצבאו של מלך דנמרק כריסטיאן הרביעי ואחר כך בצד הקתולי בצבא האימפריה הרומית הקדושה. אולק היה איש סודם של הגנרלים הקתולים אלברכט פון ולנשטיין ויוהאן ט'סרקלס פון טילי נודע לשמצה בשל אכזריותו הרבה ובכך ששיבח את טבח מגדבורג שבוצע בידי טילי והדוכס גוטפריד היינריך פון פפנהיים.

ביוגרפיה
--------

אולק נולד בטירת קרונבורג הנמצאת באי זילנד השייך לדנמרק. אביו, בן למשפחת אצולה דנית, היה מפקד המבצר. בילדותו למד בבתי ספר בדנמרק ובגרמניה וערך טיולים בצרפת איטליה ואנגליה. עם הפלישה הדנית לגרמניה במהלך מלחמת שלושים השנים התגייס אולק והפך לאחד ממפקדי הגייסות הדנים בתפקיד זה כבש כמה מבצרים גרמניים בשלזוויג-הולשטיין אולם נפל בשבי ונכלא בפראג.

שוחרר תמורת כופר של 4,000 טאלר מיד עם שחרורו זימן אותו מלך דנמרק לפקד על חיל מצב דני שהגן על העיר שטרלזונד שהותקפה בידי אלברכט פון ולנשטיין שכיר החרב של הקיסר. כעבור 11 שעות נסוגו הקתולים אולם אולק נאלץ להתפנות יחד עם שאר חיל המצב הדני לטובת חיל המצב השוודי בפיקודו של אלכסנדר לסלי. לאחר חתימת הסכם ליבק בין האימפריה הרומית הקדושה לבין דנמרק קרא הקיסר פרדיננד השני, קיסר האימפריה הרומית הקדושה לאולק והציע לו ללחום לצידו בתשלום אולק קיבל את ההצעה והפך לגנרל בצבא האימפריה.

הגנרל הצעיר והנחוש משך את תשומת לבו של אלברכט פון ולנשטיין והפך לאיש סודו. אולק לא חשש למתוח ביקורת נוקבת על גנרלים רבים שגילו רכרוכיות אולם הוא שיבח את יוהאן ט'סרקלס פון טילי ואת גוטפריד היינריך פון פפנהיים על טבח מגדבורג בו טבחו באזרחיה הפרוטסטנטים של העיר מגדבורג כמו כן תמך אולק בזכותם של החיילים לרצוח ולבזוז ואף הראה דוגמה אישית בשלל מעשי זוועה שביצע באזורים שכבש יחד עם ולנשטיין. פיקד על הכוחות הקתוליים בקרב ליצן בו נהרג מלך שוודיה גוסטבוס אדולפוס. בקרב זה איבד אולק את עינו השמאלית. לאחר הקרב קידם אותו הקיסר לדרגת פילדמרשל. חיבתו העזה של הקיסר לגנרל הדני עוררה לאולק אויבים רבים.

אולק נפטר ב-9 בספטמבר 1633 ממגפה בסקסוניה. גופתו הועברה לאחר מותו לקופנהגן בירת דנמרק.

קישורים חיצוניים
----------------

ויקישיתוף מדיה וקבצים בנושא **היינריך אולק** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 118835297
* ISNI: 0000 0001 0799 0594
* LCCN: n86002993
* NKC: xx0141664
* NTA: 31048572X
* SELIBR: 255593
* SUDOC: 11531556X
* VIAF: 283762924
* WorldCat: lccn-n86002993

 |
**מקסים "מקס" בירבראייר** (נולד ב-15 בדצמבר 1980 באוסט קמנוגורסק, ברית המועצות – כיום אוסקמן, קזחסטן) הוא שחקן הוקי קרח ישראלי מקצועני בעמדת חלוץ אגף שמאלי, המשחק בקבוצת בריסטול פיטבולס בליגה השנייה בבריטניה.

בשנת 2000 נבחר בירבראייר בדראפט של ליגת ה-NHL על ידי ניו ג'רזי דווילס, והפך בכך לישראלי הראשון שנבחר בדראפט ה-NHL.

תחילת דרכו
----------

בירבראייר החל לשחק הוקי קרח בגיל 6 בעידוד סבו, אנטולי. עלה לישראל עם משפחתו כשהיה בן 15.

בירבראייר עבר לשחק בקנדה לאחר שכישרונו התגלה בעת ששיחק בטורניר עם נבחרת הנוער של ישראל. בקנדה שיחק בליגת צעירים מדרג שני. הוא שיחק גם בנבחרת ישראל בהוקי קרח באליפויות העולם דרג ד' ב-1997, 1998 ו-2000.

בקבוצת הצעירים בה הספיק לשחק עונה אחת בלבד הצטיין בירבראייר, כשכבש 50 שערים ומסר 32 אסיסטים ב-47 משחקים בלבד.

הבחירה בדראפט ה-NHL
-------------------

לאור הצטיינותו נבחר בירבראייר בדראפט ה-NHL בשנת 2000 במקום ה-67 (סיבוב שלישי) למרות הליגה הנחותה ממנה הגיע – השחקן השני בלבד בהיסטוריה שמגיע מליגה זו לדראפט ה-NHL. בכך הפך בירבראייר לשחקן הישראלי הראשון שנבחר בדראפט ה-NHL. הקבוצה שבחרה אותו הייתה אלופת ה-NHL באותה שנה, ניו ג'רזי דווילס. הוא הוחתם בקבוצה על חוזה לשלוש שנים.

קריירה מקצוענית
---------------

למרות הבחירה בדראפט והחוזה שנחתם עם הדווילס, לא זכה בירבראייר לשחק במשחק רשמי ב-NHL. הוא שותף במחנה טרום העונה של הדווילס וכבש בו שער אחד במשחק טרום עונה, אך נופה מסגל הקבוצה לפני פתיחת העונה, ואת שלוש שנות החוזה העביר בקבוצה-בת של הדווילס, "אלבני ריוור ראטס" מליגת ה-AHL – הליגה המקצוענית המשנית החשובה ביותר בצפון אמריקה.

עם תום החוזה שלו עם הדווילס חתם בירבראייר על חוזה עם פלורידה פנתרס, אך גם שם לא זכה להיכלל בסגל הקבוצה ולשחק ב-NHL, ואת עונת 2003/04 החל בקבוצה-הבת שלה מה-AHL, "סן אנטוניו ראמפג'". בהמשך העונה הועבר לקבוצה אחרת בליגה משנית נחותה יותר.

לאחר ששיחק שנתיים נוספות בליגות המשניות בצפון אמריקה עבר בירבראייר לשחק באירופה בעונת 2006/07, כשחתם בקרדיף דווילס מהליגה העילית הבריטית (אין קשר בינה לניו ג'רזי דווילס). הוא שיחק בקבוצה מאז ועד 2014, למעט עונה אחת (2008/09) בה שיחק בקבוצה בעיר הולדתו, אוסקמן, ובקבוצה נוספת מהליגה השנייה בגרמניה.

בשתי העונות הבאות שיחק בירבראייר בקבוצת טלפורד טייגרס, בליגת העל האנגלית (English Premier League) הנחשבת לליגה השנייה בטיבה בבריטניה אחרי הליגה העילית הבריטית. ב-2016 עבר לסווינדון ויילדקאטס, המשחקת באותה הליגה.

ב-2019 הודיע בירבראייר על פרישה ממשחק פעיל.

ב-2023 חזר בירבראייר מפרישתו, וחתם בקבוצת בריסטול פיטבולס מהליגה השנייה בבריטניה (שנקראת כעת "הליגה הלאומית להוקי קרח", ובראשי תיבות NIHL).

נבחרת ישראל
-----------

בירבראייר מיעט לשחק בנבחרת ישראל, כיוון שהאליפויות בדרגים בהם ישראל משחקת מתנגשות ברוב המקרים עם סיום העונה בליגות בהן שיחק. מאז שלוש האליפויות בהן שיחק בנבחרת ישראל כשחקן צעיר שיחק בירבראייר בנבחרת עוד מספר פעמים – ב"גביע ספרטק", טורניר הזמנה של ספרטק מוסקבה ב-2005, באליפות העולם דרג 2 ברומניה ב-2008 אליה הגיע ישירות בטיסה מייד לאחר משחק סיום העונה של קרדיף דווילס, ובאליפות העולם דרג 2B בטורקיה ב-2013, שם כבש 5 שערים ומסר 8 אסיסטים ב-5 משחקים וסייע לנבחרת ישראל לזכות באליפות ולעלות לדרג 2A.

קישורים חיצוניים
----------------

* ריאיון עם מקס בירבראייר מ-2008, מתוך EuroHockey.net
* ריאיון עם מקס בירבראייר מ-2010, מתוך hockey.co.il
**אהוד (אודי) לוי** הוא איש מערכת הביטחון הישראלית לשעבר, כיהן כראש יחידת צלצל של "המוסד]]", שעסקה במלחמה כלכלית בארגוני טרור ובמדינות שמעניקות חסות לטרור.

ביוגרפיה
--------

לוי נולד בחולון וסיים ללמוד בבית הספר התיכון 'קוגל' בחולון בשנת 1981. שירת בצה"ל ביחידה 8200 ובמנהל האזרחי כיועץ לענייני ערבים תחת משרד הביטחון. במהלך פעילות זו עסק בלוחמה כלכלית נגד ארגון החמאס כולל במסגרת פרויקט "ביעור חמץ" מ-1993 שעסק בטיפול בתשתית האזרחית של חמאס. במסגרת זו עבד מול ראש חטיבת המבצעים מאיר דגן. ב-1996 עבר למטה ללוחמה בטרור שם שימש עוזרו של דגן וכמוביל המערכה הכלכלית מול ארגוני הטרור. ב-2001 מונה לראש יחידת "צלצל", יחידה חדשה ללוחמה כלכלית בארגוני הטרור שהוקמה במסגרת המועצה לביטחון לאומי והייתה כפופה ישירות לראש הממשלה אריאל שרון. לאחר מינויו של דגן לראש המוסד למודיעין ולתפקידים מיוחדים עברה היחידה ולוי בראשה לפעילות תחת "המוסד". ב-2016 פרש מ"המוסד" בעקבות סגירת פעילות היחידה במסגרת הארגון.

לאחר פרישתו משמש יועץ ומרצה בתחום הלוחמה בטרור. הוא בעל תואר ד"ר מאוניברסיטת בר-אילן, מומחה באסלאם רדיקלי, מכהן כעמית מחקר במכון ירושלים לאסטרטגיה ולביטחון.

בראיון שהעניק לניו יורק טיימס בדצמבר 2023 טען כי העברות הכספים לארגון החמאס הן שאיפשרו את מתקפת הפתע ב-7 באוקטובר ובראיון שהעניק לרשת ב' הוסיף כי ראש ממשלת ישראל, בנימין נתניהו, דחה לאורך שנים את המלצות המוסד להילחם כלכלית בחמאס.

לוי נשוי ואב לשלושה.

מאמריו
------

* אודי לוי, לוחמה כלכלית ישראלית – מאין באנו ולאן הולכים?. אתר דובר צה"ל, 14 ביוני 2022

קישורים חיצוניים
----------------

* פרק 1 - קרטל חיזבאללה, באתר כאן – תאגיד השידור הישראלי, 1 בדצמבר 2019
* טרור המזומנים: האיש שנלחם בכספי הסמים של חיזבאללה, ישראל היום, 3 במרץ 2022
* אתר למנויים בלבד יוסי מלמן, סוכני מוסד במשרדים של בנקים באירופה? כך נראתה המלחמה החשאית בכספי חמאס וחיזבאללה, באתר הארץ, 4 בינואר 2024

הערות שוליים
------------

1. ↑  אודי לוי באתר מכון ירושלים לאסטרטגיה ולביטחון
2. ↑  Jo Becker and Justin Scheck, Israel Found the Hamas Money Machine Years Ago. Nobody Turned It Off.. New York Times, December 17, 2023
3. ↑  "המלצנו למוטט את חמאס וחיזבאללה - המדיניות הייתה הפוכה", באתר כאן – תאגיד השידור הישראלי, 17 בדצמבר 2023